ডমিনিক কর্ক
ডমিনিক জেরাল্ড কর্ক (ইংরেজি: Dominic Cork; জন্ম: ৭ আগস্ট, ১৯৭১) স্টাফোর্ডশায়ারের নিউক্যাসল-আন্ডার-লাইম এলাকায় জন্মগ্রহণকারী ইংল্যান্ডের সাবেক ও বিখ্যাত আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে ফাস্ট-মিডিয়াম বোলিংয়ে নিয়ন্ত্রিত সুইং ও সীম প্রয়োগে পারদর্শীতা দেখিয়েছেন। এছাড়াও, ডানহাতে নিচের সারির কার্যকরী ব্যাটসম্যান ছিলেন 'কর্কি' ডাকনামে পরিচিত ডমিনিক কর্ক। কাউন্টি ক্রিকেটে ডার্বিশায়ারের প্রতিনিধিত্ব করেছেন।